《枯鱼过河泣》
元代·宋无

北溟有鲲，歕薄昆仑，
气吞积石摧禹门。过河河水枯，
从足困泥涂。垂涎向海若，
能济涓滴无。中流有鲂鲤，
不贷斗升水。巨口走噞喻，
逆游莫若鲔。鲲兮鲲兮，
尔泣何由。龙伯知决雨，
津倒天池。少水横行，
隋鲲所之。扬鳍为谢鲂与鲤，
还有桃花春涨时。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。